Stoji v kmetijskem območju v hribovju Catskill Mountains, ki je bilo v sredini 20. stoletja priljubljeno kot poletna počitniška destinacija newyorške judovske skupnosti, imenovano »Borscht Belt« (dobesedno "Pas boršča"). V okolici so bili posejani številni kampi in prenočitveni objekti, ki pa so do danes večjidel propadli. Kraj je zaslovel leta 1969, ko so na kmetiji Maxa Yasgurja pri zaselku White Lake priredili znameniti festival Woodstock, ki se ga je udeležilo skoraj pol milijona ljudi. Yasgur je dovolil prireditev na svojem posestvu kljub odporu lokalne skupnosti, ko so dovoljenje že odrekli v bližnjem Wallkillu.